Helge Thorheim

Helge Thorheim (født 1948) er en norsk politiker (Karmøylista og tidligere FrP) og ingeniør. Han var fast møtende stortingsrepresentant fra 2013 som vara for statsråd Solveig Horne. Fra høsten 2011 til 2013 var han varaordfører i Karmøy kommune. Det var hans første periode i kommunestyret. I 2019 ble han gjenvalgt som førstekandidat for Karmøylista.

Thorheim er utdanna sivilingeniør. Han har lang praksis i private og offentlige stillinger innen vannkraft. Han har også arbeidd i Kystverket og i Forsvarets bygningstjeneste. Han har vært direktør ved Haugesund Sanitetsforenings Revmatismesykehus og rådmann i Hareid kommune 1993–1996 og i Vindafjord kommune 2004–2008. 

Siste arbeid før politikken var som leder i vann-, avløps- og renovasjonsavdelinga i Karmøy. Han ble pensjonist 2018.

 Utdannelse 
 1969–1972  Gøteborgs Polytekniska skola – Bygningsingeniør
 1972–1975  University of Surrey, England – Sivilingeniør Bygg/Anlegg
 1992 BI-Haugesund (delstud. økonomistyring)
 1996 Forsvarets Høgskole
 1999 BI-Stavanger, Prosjektledelse GP23

 Referanser 

 Kilder 
 Stortinget biografi
 «Han kan bli Karmøys neste ordfører», Haugesunds Avis 30. oktober 2010 ; besøkt 13. juni 2013.
 «Vannmannen som er både høyt og lavt», Jobb & Næring januar 2011, side 12; besøkt 13. juni 2013.
 «Rådmann ble FrP-varaordfører», Fremskritt 26. november 2011, side 14; besøkt 13. juni 2013.
 TV2s velgerguide; besøkt 13. juni 2013.

 Eksterne lenker 


Kategori:Lokalpolitikere i Karmøy
Kategori:FrP-politikere i Rogaland
Kategori:Stortingsrepresentanter fra FrP
Kategori:Stortingsrepresentanter for Rogaland
Kategori:Stortingsrepresentanter 2013–2017
Kategori:Rådmenn